પર્વતારોહણ એટલે શું..?? : પર્વત આરોહણની એક આગવી મજા હોય છે. પર્વતારોહણ કરવું એ સાહસ અને આનંદની પ્રવૃતિ છે. આરોહણ શબ્દ સરળ છે. આરોહણ એટલે ચડવું અને પર્વત પર ચડવુ એટલે પર્વતારોહણ શબ્દોમાં જેટલું સરળ છે. પર્વતારોહણને સમજાવવું એટલું જ એ કરવુ તમારી શકિત અને આવડત માંગી લેનારૂ છે. આ શકિત અને આવડત કેળવવા માટે તેની અલગ અલગ તાલીમી કોર્ષ પણ ડીઝાઇન કરવામાં આવ્યા છે. તેની તાલીમની પણ અનેરી મજા છે. પર્વતો ઉપર યોગ્ય ઢબે ચડવું અને ઉતરવું તે સારી એવી કાર્યકુશળતા અને સુઝબુઝ માંગી લે છે. નાની-નાની ગ્રીપની મદદથી શરીરનું સંતુલન મેળવી ઉંચાઇ સુધી કુશળતાથી પહોંચતા તેનો આત્મવિશ્વાસ અને આત્મગૌરવની અનુભુતી કહે છે. સામાન્ય રીતે ઉત્સાહી અને સાહસીક લોકો પર્વતારોહણનો માર્ગ અપનાવતા હોય છે.